
Αυσϊγαοϊ 

Ιη ἴΠίς ϱαΡῤ6Ι ννθ 8Γ6 ΓΘςΘΑΓςΠΙΗΠΡ, ἂς ΠΙΙΕΠ ἃἂς ΟΙΓ 5ρᾶς6 α[[οννς, ἴῃθ νναγ ἵη ννηἰε[ῃ ἴπς πιι[ΙΓασεῖθά 
Βγζαηῖϊηε [ἰζθγαϊιμγε ἰς γαο]αϊῖθα ἴο ἴπε οχθοιμίίοη οἱ ἴῃθ σἴαῖς απά Γαἰἰρίοιις Γμποῖϊίοης οἱ ΒγζαηΙϊµῃ. 
ΙΠ οΓαει ἵο ΓΘ8βςΗ 5µςΠ «οπε|μσίοῃς, να Πθθα ἴο Κπονν ἴο 5οπ]θ οχῖεηῖ ἴῃα Γγεἰαϊίοπς Ὠδΐννεθη 
ΕΠΓΕΠ απά σἰαῖα αμγίηρ ἴμο ΒγζαηΙἴίπθ ρεγίος, Ὀμϊ αἰςο ἵο Κπονν ἴμε ἴγρες οἱ Βγζαηίίηε [ἰζεγαϊμΓθ, 
ἱ.6. ἶσσιθς ἴΠαϊ να ννί] αααίεςς -Θνεηπ ΡΓΙ6ΗΙγ- ἵη ἵῃθ ρΓγεςεηϊ ςἴμαγ. ΊΛ6 ννΙ[Ι, Πονναναγ, ἴακε ΤΟΓ 
Ργαηῖαα ἴμπε Ὀασίς ΚποννΙθαρς οἳ ἴμε ροι[τϊσαἱ απα δεοἱθσἰασῖἰσα| απαά εμ[ίμΓα| Πἰςσῖοιγ οἳ ΒγζαΠΙΙµΠΙ, 
ΝΝΠΙΟΠ ἱς αθ [αείο ἃ ριεγθαιυἰςίῖς {ΟΓ ΟΙΓ Εἰπα| εοπε|μσίοῃς, ας ΝΝΕΙ| ας ἴπα Κποννίθαρο οἵ ἴῃθ |ασῖ 
γθαΓς Οἱ ἴμθ Βοηιαηπ ροεγίοα. 


Στην παρούσα θα επιχειρήσουµε να μελετήσουμε, ὀσοτο επιτρέπει ο χώρος µας, τον τρόπο µε 
τον οποίο συσχετίζεται η πολύμορφη βυζαντινή γραμματεία µε την εκτέλεση των κρατικών και 
θρησκευτικών λειτουργιών του Βυζαντίου. Για να καταλήξει κανείς σε τέτοιου είδους 
συμπεράσματα, χρειάζεται να γνωρίζει σε ένα βαθµό τις σχέσεις εκκλησίας Και κράτους κατά 
την βυζαντινή περίοδο, αλλά και να γνωρίζει τα είδη της βυζαντινής γραμματείας, θέµατα 
δηλαδή που θα θίξουµε -έστω και συνοπτικά- στην παρούσα µελέτη. Θα θεωρήσουμε, ὠστόσο, 
αυτονόητη τη βασική γνώση της πολιτικής και εκκλησιαστικής και πολιτισμικής ιστορίας του 
Βυζαντίου, η οποία είναι ἄθ [αείο προαπαιτούµενη για την τελική κρίση µας, όπως και τη 
γνώση των τελευταίων χρόνων της ρωμαϊκής περιόδου. 


Βυζαντινή γραμματεία και γραμµατειακά είδη 

Ενίοτε η έννοια γραμματεία θεωρείται αυτονόητη και δεδομένη. Ωστόσο, χρειάζεται πιθανώς 
να σταθούμε στο συγκεκριµένο θέµα, µια και η βυζαντινή γραμματεία δεν είναι εὐκολα 
προσδιορίσιµη -τουλάχιστον χρονικά και θεµατολογικά. Για τον ΚΓµπιΏᾶςΠεί οι µεγάλες 
πολιτισμικές και πολιτικές διαφοροποιήσεις ανάµεσα στην ρωμαϊκή και την βυζαντινή περίοδο 
συνέβησαν, όταν άλλαξε το κέντρο βάρους της πολιτικής διακυβέρνησης, μεταφερόμενο από 
τη Δύση στην Ανατολή, µε επακόλουθο την ισχυροποίηση της ελληνικής γλὠσσας έναντι της 
Λατινικής'. Ως σηµείο έναρξης, λοιπόν, της βυζαντινής περιόδου Και συνεπώς της καταγραφής 
μας για τη βυζαντινή γραμματεία θα μπορούσαμε να θεωρήσουµμετον πολιτικό διαμελισμό της 
ρωμαϊκής αυτοκρατορίας και την επισηµοποίηση αυτού του διαμελισμού µε την ἱδρυση της 
νέας Ρώμης”, της νέας πρωτεύουσας που πρόσφερε στους ανατολικούς λαούς της ρωμαϊκής 


; ΚΓιπιρᾶσ/εΓ 1897, 2. 

20 Ναςίεν θέτει ως χρονολογική έναρξη της περιόδου την οριστική απόφαση του Κωνσταντίνου 
να χτίσει την νέα πρωτεύουσα στη θέση του Βυζάντιου. Παρεμπιπτόντως, το Βυζάντιο δεν ήταν η πρώτη 
επιλογή του. Σκεπτόµενος αρχικά τη Ναϊσσό, τόπο γἐννησής του, πέρασε στην Σαρδική (Σόφια), την 
Θεσσαλονίκη και την Τροία, όπου άρχισε μάλιστα να σχεδιάζει και να κτίζει µέρος των τειχών, τις πύλες 
κ.λπ. Βλ. επίσης ΒΓγεβἰει 1915, 248.. 


αυτοκρατορίας «ιδιαίτερα στους Έλληνες- ένα νέο πολιτικό, γεωγραφικό, θρησκευτικό, 
Κοινωνικό και καλλιτεχνικό κέντρο". 


Βάσει των παραπάνω θα μπορούσαμε να δώσουμµετον περιεκτικό -αν και ὀχι µοναδικό- ορισμό 
πως µετις λέξεις βυζαντινή γραμματεία εννοούμε, για την οριοθέτηση της παρούσας εργασίας, 
το σύνολο των έργων που παράγονται στη χρονική περίοδο που ορίσαµε ως βυζαντινή, 
θεωρώντας σηµείο έναρξης το έτος 324 και σηµείο λήξης την οριστική διάλυση της βυζαντινής 
αυτοκρατορίας µετά την άλωση της Πόλης το 1453’. Ο ρόλος της γραμματείας στις κρατικές και 
θρησκευτικές λειτουργίες του νέου κράτους, το οποίο διατήρησε τον ρωμαϊκό διοικητικό 
μηχανισμό και δίκαιο για µια σχετικά µεγάλη περίοδο στην χιλιετή ιστορία του, είναι 
σημαντικός. Η ενοποίηση του νέου κράτους επιτεύχθηκε µέσω τριών παραγόντων, η διατήρηση 
και η καλλιέργεια των οποίων αποδίδεται στη διοικητική ευφυῖΐα του Κωνσταντίνου: της 
θρησκευτικής ενοποίησης, του καταναγκασμού καιτης προπαγάνδας. Η βυζαντινή γραμματεία 
έγινε ενίοτε όργανο αυτής της προπαγάνδας, στην θρησκευτική ή την κοσμική µορφή της. 


Όσον αφορά τώρα στα γραμµατειακά είδη, θα μπορούσαμε να ακολουθήσουµε δύο 
διαφορετικούς δρόμους στην διερεύὐνησή µας. Θα τα κατατάξουµε µε βάση την πρόταση του 
Κγαπιρασῃει ή την πρόταση του Ηιμηρε. Στην πρὠτη περίπτωση ο ΚΓΜΠΙΡΔΕΠΕΓ οριοθετεί δύο 
µεγάλες οµάδες, την πεζή και την ποιητική λογοτεχνία. Στην πεζή λογοτεχνία περιλαμβάνει την 
Θεολογία, την Ιστοριογραφία και τα Χρονικά, την Γεωγραφία, την Φιλοσοφία, την Ρητορική και 
την Επιστολογραφία, τις Κλασικές Σπουδές και τις επιστημονικές ειδικότητες. Στις τελευταίες 
κατατάσσει το Δίκαιο, την Ιατρική, τα Μαθηματικά Και την Αστρονομία, την Ζωολογία, την 
Βοτανική, την Ορυκτολογία, την Αλχημεία και την Πολεμική Τέχνη. Στην ποιητική Φιλολογία 
περιλαμβάνειτην εκκλησιαστική και την λαϊκή ποίηση". 


Στη δεύτερη περίπτωση ο ΗΙΠΡΕΙΓ, δίχως να απορρίπτει τη θέση του ΚΓμΠΙραςΠ6Γ, προτάσσει τη 
Φιλοσοφία ως πνευματική δέσµη, ακολουθούμενη απὀ την Ρητορική και τους κανόνες της, οι 
οποίοι έχουν καθολική ισχύ για όλη την λόγια βυζαντινή λογοτεχνία. Διαπραγματεύεται 
ξεχωριστά την Επιστολογραφία και εξετάζει κατόπιν την Ιστοριογραφία και την Χρονογραφία. 
Έπειτα ακολουθεί η παραδοσιακή Γεωγραφία. Στη θέση των Κλασικών Σπουδών του 
Κγαπιραςῃεί επιχειρεί µια ανάπτυξη των εκδοτικών και σχολιαστικών εργασιών των Βυζαντινών 
στην αρχαία λογοτεχνία. Στη συνέχεια ακολουθεί η ποίηση -δίχως το διαχωρισμό ανάµεσα σε 
λαϊκή και εκκλησιαστική ποίηση- η Μουσική, τα Μαθηματικά η Αστρονομία, οι Φυσικές 
Επιστήμες, η Ιατρική, η Πολεμική Τέχνη και το Δίκαιο". Οι διαφορές κατά την ἀποψή µας δεν 
είναι σημαντικές, ωστόσο ο Ημηρει ως µεταγενέστερος ερευνητής είχε στη διάθεσή του 
μεγαλύτερη βιβλιογραφία και συνεπώς η ἀποψή του είναι περισσότερο ολοκληρωμένη και 
πιθανώς τεκμηριωμένη. 


ὀμηπει 1999, 16-17. 

3. Τέτοιου είδους Καθορισµοί έναρξης και λήξης είναι κατά την ἀποψή µας λίγο-πολύ 
παρακινδυνευμένοι και παραπλανητικοί, ακόµα και όταν χρειάζονται για να ξεκαθαρίσουν το τοπίο της 
έρευνας και να την εντοπίσουν σε συγκεκριµένα χωροχρονικά πλαίσια. Η παραγωγή πολιτισμού δεν 
είναι διαδικασία αυτοµατική και συνεπώς η παραγωγή της βυζαντινής γραμματείας -ως πολιτισμική 
παραγωγή- συνδέεται άµεσα µε τις κοινωνικές, πολιτικές και πολιτισμικές εξελίξεις των προηγούμενων 
αιώνων . Βλ. επίσης 5εμηιἰά-Ο.ςΙαΠΙίΠ 1961, Εισαγωγή, όπου περιγράφονται οι αλλαγές στην ελληνική 
γραμματεία της εξαιτίας των πολιτικών και κοινωνικών διαφοροποιήσεων της ύστερης ελληνιστικής και 
της ρωμαϊκής περιόδου απότο 100 έωςτο 530. 

ΣΚιπιρασ/ῃθ6γ 1897, 5. 

ὄμιηρεγ 1987, 10. 


Φυσικά η ιδέα της βυζαντινής γραμματείας είναι άρρηκτα συνδεδεµένη µε την ιδέα της 
παιδείας, στην οποία χρειάζεται να σταθούμε λίγο. Για τη βυζαντινή κοινωνία η έννοια παιδεία 
επιδέχεται διαφορετικές ερμηνείες. Στη µία περίπτωση σύμφωνα µε τα λόγια του Κύριλλου 
Αλεξανδρείας, ενός επιθετικού θεωρητικού της Ορθοδοξίας είναι «αλήῦεια προερχόμενη εκ 
των ευαγγελικών παραγγελµάτων...»’. Για τον Μιχαήλ Ψελλό, συγκλονιστικά εντυπωσιασµένο 
από την αρχαία ελληνική γραμματεία, η παιδεία περιλαμβάνει την αρχαία ρητορική και 
Φιλοσοφία, ενώ παράλληλα δείχνει να αγνοεί τη «σοφία» των πατέρων της εκκλησίας. 


Ωστόσο, η εκπαίδευση στην γενικότερη µορφή της, αρχής γενόµενης απὀ το δημοτικό σχολείο, 
είναι ιδιωτική και η πρόσβαση στην διδασκαλία εξαρτάται απὀ την δυνατότητα των 
οικογενειών να πληρώσουν τα µαθήµατα του δάσκαλου. Θεωρητικά όλοι μπορούσαν να 
παρακολουθήσουν τη µέση εκπαίδευση που ακολουθούσε, αλλά τα σχολεία δέχονταν κυρίως 
τους γιους πολιτικών, στρατιωτικών ή θρησκευτικών λειτουργών, των μεγάλων γαιοκτημόνων 
Και των πλούσιων εμπόρων". Με αυτόν τον τρόπο εξασφαλιζόταν η διαδοχή στην ανάληψη των 
διοικητικών και ιερατικὠν θέσεων του βυζαντινού κράτους. Οι ανώτατες θέσεις, όμως, 
απαιτούσαν ανώτερη εγκυκλοπαιδική μόρφωση και συχνά πρόσκτηση της θύραθεν παιδείας, 
παρόλο που ήταν απαγορευμένη για το πλατύ κοινό. 


Όπως είναι Φυσικό, η λογοτεχνία που παράγεται από µια τέτοια εκπαίδευση υπό το ἀάγρυπνο 
βλέμμα του κλήρου είναι ελάχιστα πρωτότυπη, τόσο στον εκκλησιαστικό όσο και στον κοσμικό 
τοµέα. Πολύ περισσότερο δεν απευθύνεται στον λαό µε την πλατύτερη έννοια, αλλά σε µια 
άρχουσα θρησκευτική ἡ κοσμική τάξη, που διαθέτει την οικονομική ευμάρεια να διαιωνίζει το 
είδος της. 


Σχέσεις εκκλησίας και κράτους στον βυζαντινό κόσµο 

Για να γίνει κατανοητός ο εν πολλοίς θρησκευτικός, αλλά και ο κοσµικός χαρακτήρας της 
βυζαντινής γραμματείας, χρειάζεται να γνωρίζει κανείς τον βαθµό και την ποιότητα της σχέσης 
ανάμεσα στο κράτος και την εκκλησία. Συνοπτικά, τον ακρογωνιαίο λίθο της σχέσης κράτους- 
εκκλησίας στην βυζαντινή περίοδο θα πρέπει να αναζητήσουμε στην δηµιουργία ενός νέου 
τύπου μοναρχίας εξαιτίας ανατολικών πολιτισμικών επιδράσεων”, απὀ της εποχής του 
Αυρηλιανού ήδη, µε την καθιέρωση του θεσμού του θεού-αυτοκράτορα και της καλλιέργειας 
του αυτοκρατορικού ιδεώδους!'. Ο ηγεμόνας στο βυζαντινό κράτος είναι ο ενοποιητικός 
παράγοντας και συνεπώς το πρὠτο καθήκον του είναι η ταύτιση µε τη συλλογική θέληση, 
την οοΠ5εησιΙ ΟΠΊΠΙΜΠΊ, απὀ την οποία εξαρτάται η Γ6ς ριβίίσα, η πολιτεία των Βυζαντινών:. 
Ιδανικό µέσο για την αποτύπωση του αυτοκρατορικού ιδεώδους υπήρξε το βυζαντινό νόμισμα, 
σύμβολο στο οποίο καθρεφτιζόταν το μεγαλείο της αυτοκρατορίας αλλά και η θεϊκή αποστολή 
του αυτοκράτορα, ο ρόλος του πάνω στη γη, καθώς και η πηγή της αυθεντίας και του κύρους 
του1”, 


Η καταγραφή της Εισαγωγής στα τέλη του Θου αιώνα ως αποτέλεσµα της νομοθετικής 
ὁραστηριότητας της μακεδονικής δυναστείας καθορίζει τα καθήκοντα και δικαιώµατα του 





 αιΐοι 1998, 371. 
ὄβεοκ 2000, 150-152. 
Ζᾳαμΐου, 1998, 3854. 

Ἰλψας[]εν 1973, 86. 
12βααις 2000, 52-53. 
ἸἁΓάσπαρης οἱ αἰ. 1999, 48. 


αυτοκράτορα και του πατριάρχη, θεωρώντας τους ισοδύναµους Φορείς στο ύψιστο ιεραρχικά 
επίπεδο του πολιτικού οικοδομήματος. Αν και η συγκεκριµένη διάταξη απαλείφθηκε σύντομα 
απὀ τον Λέοντα ΣΤ΄ στην αναθεώρηση του συγκεκριμένου έργου, εντούτοις δείχνει σε ποιο 
βαθµό μπορούσε να επηρεάσει τα πολιτικά πράγματα η εκκλησία -οι νοµοθετικοί νεοτερισµοί 
οφείλονται μάλλον στον πατριάρχη Φώτιο”΄. Επί της ουσίας οι επίσκοποι µετά τον 6ο αιώνα 
κρίνουν υποθέσεις αστικού και ποινικού δικαίου, στις οποίες ενέχονται κληρικοί, ενώ 
παρεμβαίνουν στην πορεία της πολιτικής δικαιοσύνης µέσω του θεσμού του ασύλου". 


Ακόμα και στο τελετουργικό επίπεδο, όμως, της αυλικής εθιµοτυπίας οι στενές σχέσεις 
κράτους-εκκλησίας είναι ορατές. Υπάρχουν κοινά στοιχεία της αυλικής τελετουργίας µε την 
θεία λειτουργία, σε ό,τι αφορά στον αυτοκρατορικό θρόνο µε το αντίστοιχὀ του στο 
εκκλησιαστικό ιερό, την διάταξη των υπουργών και των αυλικών ανάλογη µε την διάταξη των 
ιερέων µπροστά στοιερό κ.λπ.".. 


Θέματα βυζαντινής γραμματείας 

«Τους δε δείους Κανόνας ουκ έλαττον των νόμων ισχύειν Και οι ηµέτεροι θούλονται νόμοι, 
ὑεσπίζομεν κρατείν µεν επ’ αυτοίς τα τοις ιεροίς δοκούντα κανόσιν, ως αν η και τοις πολιτικοίς 
ανεγέγραπτο νόµοις...) (6οαεχ μ5ιπίαηις, 1,3.45.). Από τον ιουστινιάνειο κώδικα το παραπάνω 
απόσπασμα κατά την ἀποψή µας δείχνε τη συνάφεια του κοσμικού νόµου και του 
θρησκευτικού κανόνα σε ένα αρκετά θεωρητικό επίπεδο. Είναι ένας ΙεχΧ οεηογαίί, ο οποίος 
κατατάσσεται σύμφωνα µε τον ΚΓµΠΙΡΕΠΕΙ στο Δίκαιο ως υποκατηγορία των επιστημονικών 
ειδικοτήτων ή ως ανεξάρτητη κατηγορία Δίκαιο στον Ημηρει. Τα ρωμαϊκά νομικά κείµενα 
εκδόθηκαν αρχικά στα Λατινικά, ακόµη και οι µεγάλες συλλογές του Ιουστινιανού. Αντίθετα, οι 
Νεαρές του Ιουστινιανού, και έκτοτε όλοι οι νέοι νόμοι των περιόδων που ακολούθησαν, 
εκδόθηκαν στην ελληνική γλὠσσα:΄. Ενδιαφέρον, στην προκειμένη περίπτωση, παρουσιάζει το 
1ο κεφάλαιο της έβδομης Νεαράςτου Ιουστινιανού, ὀπου αναφέρονται οι λόγοι της 
αντικατάστασης της γλώσσας, προκειµένου να µπορεί να διαβαστεί απὀ όλους: Σ. 


Το θέµα που θα εξετάσουμε στη συνέχεια, είναι ένα αυτοκρατορικό έγγραφο, ένα ειλητάριο”. 
στην πραγματικότητα, µε τίτλο Αλεξίου Α΄ Κομνηνού Χρυσόθουλλος Λόγος”, το οποίο φέρει 
υπογραφή του αυτοκράτορα µε κόκκινη µελάνη από κιννάβαρι. Με το ιδρυτικό χρυσόβουλο ο 
Αλέξιος Α΄ Κομνηνός παραχωρεί τον Απρίλιο του 1088 στον μοναχό Χριστόδουλο τον Λατρηνό 
τη νήσο Πάτμο και ταυτόχρονα µας παραδίδει τον εκτενέστερο σωζόμενο κατάλογο 
Φορολογικών απαλλαγών. Είναι ένα δείγμα της εκτίµησης του αυτοκράτορα προς τον μοναχό, 
που εμμέσως τον απαλλάσσει από τις κατηγορίες της ιερατικής εξουσίας της Κων/πολης για 
εγκατάλειψη της θέσης του στη νήσο Κω, εξαιτίας της ραγδαίας προέλασης των Τούρκων”. 


Ἰ"Γάσπαρης εἰ αἰ. 1999, 56. 

Σαμίου 1998, 215. 

Ἰδµηπει 1999, 25. 

17 γμπιβασ/6ι 1897, 605. 

1Σ «Εκείνην γαρ κατά πάντων κρατείν και κυρίαν είναι θεσπίζοµεν...και πατρίω φωνή τον νόµον 
συνεργάσαμεν, αλλά ταύτη δη τη κοινή τε και Ελλάδι, ώστε άπασαν αυτήν είναι γνώριµον δια το 
πρόχειρον τη ερμηνεία». 

1 χειρόγραφη περγαμηνή που περιτυλίσσεται σε ξύλινο κοντάρι και διαβάζεται κατά την εκτύλιξη 
και την περιτύλιξη. 

3 Αλέξιου Α΄ Κομνηνού, Ιδρυτικό Χρυσόβουλλο, (Πι51), Απρίλιος 1088, Βιβλιοθήκη µονής Αγ. 
Ιωάννου του Θεολόγου, νήσος Πάτμος. 

] Κοµίνης 1988, 332. 


Από την προσφώνηση στην αρχή του ειληταρίου κατανοεί ο αναγνώστης την συμπλοκή της 
Κοσµικής και θρησκευτικής εξουσίας στο πρόσωπο του αυτοκράτορα”, έτσι όπως την 
εξετάσαµε στις σχέσεις εκκλησίας και κράτους. Στο συγκεκριµένο χρυσόβουλο αποκαλύπτεται, 
επίσης, η δυνατότητα ενός ελέω θεού μονάρχη να ρυθμίζει αυτοβούλως θέµατα κρατικού 
ενδιαφέροντος, να εκχωρεί γαίες, ουσιαστικά να παραχωρεί τη δεσποτεία και την κυριότητα 
ενός ολόκληρου νησιού σε ένα μοναχό; απαλλάσσοντάς τον μάλιστα απὀ οποιαδήποτε 
Φορολογική υποχρέωση” και εν τέλει εξασφαλίζοντάς τον απὀ οποιαδήποτε αθέτηση της 
υπόσχεσης, «εν οιωδήποτε χρόνω καῦ’ οιονδήτινα τρόπον επ’ αδείας έχειν αδετείν μερικώς ή 
καθ΄ ολόκληρον τον παρόντα ευσεθή χρυσόθουλον λόγον της θασιλείας µου γεγενηµένον κατά 
τον Απρίλλιον µήνα της ενδεκάτης ινδικτιώνος του «φης᾽ έκτου έτους, εν ω Και το ηµέτερον 
ευσεθές και δεοπρόθλητον υπεσηµήνατο κράτος». 


Το δεύτερο σηµαντικό χειρόγραφο στην ιεραρχία του πυρήνα των ιστορικών εγγράφων της 
βιβλιοθήκης της µονής είναι Το Πρακτικὀν του των Κυκλάδων Νήσων Αναγραφέως. Πρόκειται 
για έγγραφο δηµόσιου λειτουργού του Βυζαντίου, του αναγραφέα των Κυκλάδων Νήσων 
Νικόλαου Τζάνζη, κατόπιν αυτοκρατορικής εντολής για καταμέτρηση της νήσου και παράδοσή 
της στον μοναχό Χριστόδουλο, στο οποίο περιγράφεται αδρομερώς η κατάσταση της Πάτμου 
πριν από την ἵδρυση της µονής”-. Αξίζει στο συγκεκριµένο έγγραφο να σταθούμε στο γεγονός 
ότι για να ζητήσει την νήσο Πάτμο, ο Χριστόδουλος παραιτήθηκε των ανάλογων δικαιωμάτων 
του στη νήσο Κω, τα οποία εκχώρησε, σύµφωνα µε το πρακτικό, στο δηµόσιο΄.. Ωστόσο, η 
πράξη έχει συμβολική σηµασία, καθώς στη συγκεκριμένη εποχή η Κως και άλλα νότια νησιά 
του Αιγαίου δεν απολαμβάνουν της αυτοκρατορικής προστασίας εξαιτίας της τουρκικής 
εισβολής. Βέβαια, η δωρεά δεν είναι ἁάµοιρη λεπτομερούς καταµέτρησης, στην οποία 
περιλαμβάνονται όλα τα εδάφη της νήσου που μπορούν να σπαρθούν και να οργωθούν, και 
«άπαντα τα εν τη τοιαύτη νήσω ευρεδησόµενα». Η συνολική καταγραφή ανέρχεται στα 3.860 
µόδια, απὀ τα οποία τα 627 θεωρούνται σχετιζόµενα µε γη που μόλις και µετά βίας µπορεί να 
σπαρθεί, όπως καιτα 160 µόδια του ορεινού συμπλέγματος, θεωρητικά αρόσιµα”΄.. 


Ολοκληρώνοντας την περιγραφή των δύο εγγράφων από την βιβλιοθήκη της µονής του Ιωάννη 
του Θεολόγου στην Πάτμο, χρειάζεται ίσως να σημειώσουμε ὁτι είναι γραμμένα σε αμιγή 


2 «Εν ονόματι του Πατρός Και του Υιού Και του Αγίου Πνεύματος Αλέξιος πιστός ορθόδοξος 
θασιλεύς και αυτοκράτωρ Ρωμαίων ο Κομνηνός... Πάσιν οις το το παρόν ημών ευσεθές επιδείκνυται 
σιγίλλιον». 

ὰ«δωρείται δε αυτώ την δηλωδείσαν νήσον µετά πάσης αυτής περιοχής και διακρατήσεως, ου 
καιρικώς ουδέ χρόὀνοις αριθμµητοί, αλλα επ’ αναφαιρέτω και διηνεκεί δεσποτεία Και Κυριότητι, Και ἀάχρις 
αν ο παρών διαρκείη αιών». 

΄" «και έσται απὀ γε της σήμερον και εις τους εξής άπαντας και διηνεκείς χρόνους απεσπασµένη 
μεν των θασιλικών δικαίων, απηλλαγμένη δε Και των σεκρετικὠν αρκύων, µόνω δε αντεδειµένη Θεώ και 
τοις εν αυτή µοναχοίς». 

«ην περιπολήσας εύρον έρηµον όλην και εκχερσωµένην και υπό των ακανδών Και των άλλων 
συρφετών συνεσκιασμένην και ἀθατον...» 

ὅ «ώστε τα µεν εν τη νήσω Κω αυτώ διαφέροντα, όσα δη και οἷία οδενδήποτε αυτώ 
προσαρµόζουσιν, αφορισθήναι τω δηµοσίω, δωρηδήναι δε αυτώ την όλην νήσον Πάτµον κατ’ 
αναφαίρετον δεσποτείαν...». 

7 «.. µετρηδείσα ανεθιθάσδη όλη διόλου µοδίων τρισχιλίων οκτακοσίων εξήκοντα. Εκ ταύτης ουν 
η Κατά θίαν σπόὀριµος µοδίων εξακοσίων εξακοσίων εικοσιεπτά...το δε λοιπόν της νήσου ορεινόν, και 
τραχεινόν, Και ἆθατον. Αλλά και αυτής της ως δήὺεν σπορίµου μόλις το δια ζευγαρίου ποσούται 
καμνόμενον εις εκατόν µοδίους και εξήκοντα». 

µικρογράµµατη (στουδιτική) γραφή, η οποία τυποποιήθηκε στις αρχές του Θου αιώνα και 
υπήρξε η ριζικότερη μεταρρύθμιση πιθανώς της ελληνικής γραφής, ὀχι µόνο στη βυζαντινή 
περίοδο, αλλά στα 2.500 χρόνια της ιστορίας της”. 


Το επόμενο θέµα αντλείται απὀ το Πηδάλιον της νοητής νηός της µίας αγίας καδολικής και 
αποστολικής των ορδοδόέων εκκλησίας και αφορά στον Κ΄ Κανόνα της Ζ΄ Οικουμενικής 
Συνόδου περί των διπλών μοναστηριών. Οι αποφάσεις των Συνόδων ουσιαστικά για ένα 
γραμματειακό είδος που ρυθμίζει εκκλησιαστικά ζητήματα, µε αλλεπάλληλες επικαλύψεις και 
αλλαγές ή διαφορετικούς σχολιασμούς. Ο ένας από τους σχολιαστές του κειµένου του Κανόνα, 
ο Ιωάννης Ζωναράς, έζησε επί Αλέξιου Κομνηνού. Υπήρξε µέγας δρουγγάριος της βίγλας, πριν 
γίνει μοναχός στην µονή της αγίας Γλυκερίας. 


Διερμηνεύοντας τον Κανόνα Κ'᾽ µας πληροφορεί ότι διπλά μοναστήρια ήταν εκείνα που 
γειτνίαζαν, έτσι ώστε οι Φωνές να ακούγονται απὀ το ένα μοναστήρι στο άλλο. Ένας άλλος 
σχολιαστής, όµως, ο Θεόδωρος ο Βαλσαμών, νομοφύλακας και χαρτοφύλακας των Βλαχερνών, 
πατριάρχης Αντιοχείας κατά το έτος 1208, καθώς και άλλοι σχολιαστές θεωρούν ότι ήταν ένα 
και το αυτό μοναστήρι, µέσα στο οποίο «συνδιέτριθον» άντρες και γυναίκες, συγγενείς μεταξύ 
τους τις περισσότερες Φορές. Φαίνεται ότι η συνύπαρξη μοναχών και µοναστριών 
δημιουργούσε προβλήματα”, γεγονός που ώθησε τους πατέρες της Ζ’ οικουμενικής συνόδου 
να δημιουργήσουν συγκεκριµένο κανόνα, µε βάση το πρὀτυπο του κανόνα του Μ. 
Βασιλείου περί Παρὺενίας. Παρόλα αυτά η συνεργασία των δύο φύλων σε ιερατικά θέµατα δεν 
είναι καινοφανής, ακόµα και σε επίπεδο τέλεσης της θείας λειτουργίας. Ως παράδειγµα Θα 
αναφέρουμε την αντιφωνία, η οποία προὐπήρχε σε θρησκευτική χρήση από τους Εσσαίους και 
Φυσικά συνεχίστηκε στους πρώιμµους χριστιανικούς χρόνους. «Ανίστανται πάντες αθρόοι και 
κατά µέσον το συµπόσιον, δύο γίνονται χοροί, ο µεν ανδρών, ο δε γυναικών..»;.. Όμως, 
Φαίνεται πως ο αυστηρός διαχωρισμός των δύο φύλων κρίθηκε απόλυτα αναγκαίος, µε 
αποτέλεσµα να καθοριστεί και νομικά”; υπό την επιρροή πιθανώς του πατριάρχη Φωτίου. 


Σημαντικό στοιχείο στην παρούσα συλλογή των κανόνων µε τον γενικό τίτλο Πηδάλιο είναι η 
διαρκείς αλλαγές στους σχολιαστές µε κριτήριο και µόνον την ἐγκρισή τους από την ιερατική 
εξουσία, «...και να µεδερμηνεύσωμεν εις την απλουστέραν ταύττην διάλεκτον τα αληὺείς και 
Ελληνικάς ερμηνείας των γνησίων και παρά της Εκκλησίας εγκρινοµένων εξηγητὠν των θείων 
και ιερών Κανόνων». 


“ΣΜΙοπί 1985, 84. 

΄) «Από του παρόντος ορίζοµεν, µη γίνεσαδαι διπλούν Μοναστήριον, ότι σκάνδαλο Και πρόσκοµµα 
τοις πολλοίς γίνεται τούτο. Εἰ δε τινές µετά συγενών προαιρουνται αποτάξασὺαι Και τω µονήρει θίω 
κατακολουδείν, τους µεν άνδρας, δέον απιέναι εἰς ανδρώον Μοναστήριον, και τας γυναίκας, εισιέναι εν 
γυναικείω μοναστηρίἰω...» 

ἈΡαφτάνης 1864, 339. 

3] «Μη διαιτάσδωσιν εν ενίτων Μοναστηρίω Μοναχοί και Μονάστριαι, μοιχεία γαρ µεσολαθεί την 
συνδιαίτησιν. ΙΝΙη εχέτω Μοναχός παρρησίαν προς Μονάστριαν, ή Μονάστρια προς Μιναχόν, ιδία 
προσομιλείν...». 

32 Είναι η σύνοδος που κλείνει επισήµως την πρώτη περίοδο της εικονοµαχικής έριδας 726-780, 
αν και όχι σε όλη τη βυζαντινή επικράτεια. 

"Φίλων 1852, 332. 

33Β’ διάταξη του α΄’ τίτλου των Νεαρών. 

Ένα ἆάλλο θέµα, στο οποίο θα μπορούσε να σταθεί κανείς είναι η αυτοβιογραφία του Μιχαήλ 
Η΄’3, στη οποία ο αυτοκράτορας προσπαθεί να αιτιολογήσει το τρόπο µε τον οποίο ανέλαβε 
βίαια την εξουσία, προβάλλοντάς τον ως πίεση της θεϊκής θέλησης”ὀ. Στην πραγματικότητα ο 
Μιχαήλ Η΄ τύφλωσε τον νόμιμο διάδοχο του θρόνου, τον Ιωάννη Λάσκαρι και τον διέγραψε 
από την πολιτική ζωή, αρπάζοντάς του την εξουσία. Δικαιολογούμενος στους συγχρόνους του 
παραχαράζει την ιστορία αποδίδοντας στον θεό και ὀχι στην πολιτική πίεση ή την βία, την 
αρπαγή του θρόνου”. 


Την ίδια παραχάραξη της ιστορίας συναντά κανείς και σε αρκετούς εγκωμιαστικούς λόγους, 
ανάµεσα στους οποίους ξεχωρίζει εκείνος του Γεώργιου Τορνικιώτη προς τον αυτοκράτορα 
Ισαάκιο Β΄ τον Κομνηνό”, έναν μάλλον ανίκανο διοικητικά αυτοκράτορα, τον οποίο ο 
εγκωµιαστής του προσομοιάζει προς τον βασιλέα-ήλιο της µιθραϊκής παράδοσης ή τον 
ιδανικό βασιλιά που αναζητούσε ο Πλάτωνας”". 


Επίλογος 

Βάσει των παραπάνω πηγών, αλλά και άλλων κειμένων που μελετήθηκαν επ’ ευκαιρία της 
παρούσας εργασίας, διαφαίνεται σε αρκετές περιπτώσεις πως πέραν του λειτουργικού της 
χαρακτήρα ως εκφραστή των κρατικών και θρησκευτικών λειτουργιών, η βυζαντινή γραμματεία 
καθίσταται ενίοτε -αν όχι τις περισσότερες Φορές- ιδεολογικὀ όπλο των λογίων για τον 
καθορισμό κοινωνικών, πολιτικών και θρησκευτικών παραμέτρων, ὀπως επίσης και το 
διαβατήριό τους για την κοινωνική άνοδο και την ανάληψη υψηλών αξιωμάτων στη δηµόσια 
διοίκηση. 


Το γεγονός ότι η βυζαντινή γραμματεία στο µεγαλύτερο τµήµα της είναι επηρεασμένη απὀ τον 
αττικισµό και σαφώς απομακρυσμένη απὀ την κοινή, την καθομιλούμενη γλώσσα, υποδεικνύει 
τουλάχιστον έναν ελιτιστικό χαρακτήρα. Η µίµηση της αττικής γλὠσσας άνευ του κατάλληλου 
φρονήματος”, απὀ του 7ου αιώνα οπότε και καθορίζεται η Ελληνική ως επίσηµη γλώσσα του 
κράτους, γίνεται το θεμέλιο για την προσπάθεια διαμόρφωσης µιας υψηλής τέχνης του λόγου, 
μακράν των λαϊκών στρωμάτων και της µαζικής τους κουλτούρας, η οποία εκπροσωπείται 
συγκριτικά µε πολύ λίγα έργα στο συνολικό εοιριςτης βυζαντινής γραμματείας. 


Όσον αφορά στη διαχρονική σχέση θρησκείας και κοσµικής εξουσίας, πιστεύουμε ὁότι 
αναδεικνύεται ιδιαίτερα µέσω του αυστηρού πρωτόκολλου της µπατριαρχικής 
επιστολογραφίας, το οποίο διατηρήθηκε και πολύ πέραν της βυζαντινής περιόδου, µέσω της 
θρησκευτικής εξουσίας του Πατριαρχείου της Κων/πολης. Ως παράδειγµα αυτής της 
διαχρονικής δύναμης της σχέσης θρησκευτικής και κοσμικής εξουσίας θα αναφέρουμε 
περικοπή συμβουλευτικής πατριαρχικής επιστολής -αντιπροσωπευτικής ως προς το 
περιεχόμενό της κατά την ἀποψή µας- της Ίδης Δεκεμβρίου του 1850ού έτους (400 χρόνια 


35 
Ηιηρε: 1987, 260. 
36 / ῃ ͵ ͵ , 
«αναλαμθάνομαι εἰς θασιλέα του σου λαού παρά σου...» 
37 Γ , ͵ , ,͵ / υ ͵ , ῃ , 
«αλλ΄η ση δεξιά κύριε, εποίησε δύναμιν. η δεξιά σου ὐψωσέ µε και Κύριος Κατέστην των όλων 
ου πείσας, αλλά πεισδείς Και θιασὺείς αυτός, αλλ’ ουκ ανάγκην επαγαγών τιν...» 
38 ͵ 
Γιαννόπουλος οἱ αἰ. 2000, 351 
39 ῃ ῃ ͵ ͵ ͵ ͵ . ͵ ῃ 
«μέσα από τα φωτοφόρα και διαυγή νερά του Ιορδάνη να δω, βασιλιά ήλιε, τα δικά σου έργα 
και τις δικές σου ακτίνες, χωρίς να τα µειώσω καθόλου...» κείµενο σε μετάφραση. 
40 ῃ ῃ ͵ η ͵ ῃ ῃ / [ 
«Είναι ο αληθινός, και όχι ψεύτικος, βασιλιάς αυτόν που έψαχνε αλλά δεν μπορούσενα βρειο 
δαιµόνιος Πλάτων...» κείµενο σε μετάφραση. 
41 
Τογηῤρεε 1992, 11. 

µετά τις εσχατιές της βυζαντινής περιόδου) προς την Διεύθυνσιν της Ελληνικής Τυπογραφίας 
του Φοίνικος, εις το Μηναίον Μηνός Σεπτεµβρίου, το οποίο βρίσκεται στη βιβλιοθήκη της 
µονής του Αγ. Ιωάννου του Θεολόγου, στη νήσο Πάτμο. «...Τούτου ένεκα η εντιµότης σας 
Ῥέλετε έχει πρώτιστον ὁρον παντός γενικώς θιθλίου καινοφανούς την αποφυγήν προθολής 
τινός Και προσκρούσµατος προς τε την ιερά ημών ὑρησκείαν, προς την ἠηδικήν Και προς την 
πολιτικήν εξουσίαν»". Η διαρκής αλλληλεπίδραση και διαπλοκή εκκλησίας και κράτους, η 
οποία λίγο-πολύ συντηρείται ως τις µέρες µας έχει βαθιά χωμένες τις ρίζες της στη δοµή της 
βυζαντινής κοινωνίας. 

